Diari Oficial de la Generalitat Valenciana


Sumari del DOGV 6495, del 05-04-2011 (2011/3953)

DECRET 36/2011, d'1 d'abril, del Consell, pel qual s'autoritza la implantació d'ensenyaments universitaris oficials de grau en la Universitat Catòlica de València Sant Vicent Màrtir.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   6495

Data del DOGV
:   05-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/3953


Data del document
:   01-04-2011

Organisme emissor
:   Conselleria d'Educació

Tipus de document
:   Decret

Descriptors 

:   * universitat
    * legislació
    * ensenyament superior
    * centre d'ensenyament

DECRET 36/2011, d'1 d'abril, del Consell, pel qual s'autoritza la implantació d'ensenyaments universitaris oficials de grau en la Universitat Catòlica de València Sant Vicent Màrtir. [2011/3953]  
El rector de la Universitat Catòlica de València Sant Vicent Màrtir ha sol·licitat autorització per a impartir, a partir del curs 2010-2011, ensenyaments universitaris oficials de grau que conduïxen a l'obtenció dels títols següents: grau en Educació Infantil; grau en Educació Primària; grau en Educació Social; grau en Teràpia Ocupacional; grau en Logopèdia; grau en Infermeria; grau en Antropologia Social i Cultural; grau en Gestió Economicofinancera i grau en Economia, així com autorització per a obrir una nova seu en la localitat de Xàtiva, en la qual impartirà el grau en Educació Infantil; el grau en Educació Primària i el grau en Ciències de l'Activitat Física i de l'Esport, este últim ja implantat en el curs 2008/2009 pel Decret 173/2008, de 21 de novembre, del Consell.  
El Consell Valencià d'Universitats i de Formació Superior va ser informat de les propostes d'implantació de les noves ensenyances en la reunió de 31 de març de 2010.  
L'Agència Valenciana d'Avaluació i Prospectiva (AVAP) ha emés els informes preceptius, tots amb resultats favorables.  
Els plans d'estudi corresponents han sigut verificats pel Consell d'Universitats.   
Per això, de conformitat amb el que preveuen els articles 12.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3.3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta del conseller d'Educació i amb la deliberació prèvia del Consell, en la reunió del dia 1 d'abril de 2011,  
  
DECRETE  
  
Article 1. Autorització d'ensenyances  
S'autoritza la Universitat Catòlica de València Sant Vicent Màrtir per a implantar, en el curs 2010/2011, les ensenyances que conduïxen a l'obtenció dels títols oficials de grau les ensenyances dels quals es relacionen en l'annex I d'este decret.   
  
Article 2. Autorització d'una nova seu i ensenyances que s'hi impartiran  
S'autoritza la Universitat Catòlica de València Sant Vicent Màrtir a obrir la nova seu que s'especifica en l'annex II d'este decret, en què s'impartiran les ensenyances conduents a l'obtenció dels títols oficials de grau que allí es relacionen.  
  
Article 3. Inscripció en el registre i els seus efectes  
D'esta autorització s'informarà el Ministeri d'Educació per tal que eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT) d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 4. Publicació dels plans d'estudi  
Tal com preveu l'article 35.4 de la Llei Orgànica 6/2001, de 21 de desembre, d'Universitats, en la redacció donada per la Llei Orgànica 4/2007, de 12 d'abril, el rector de la Universitat, una vegada que el Govern haja aprovat el caràcter oficial dels títols, ordenarà la publicació dels plans d'estudi en el Butlletí Oficial de l'Estat i en el Diari Oficial de la Comunitat Valenciana.  
  
Article 5. Renovació de l'acreditació dels títols de grau  
Abans que transcórreguen sis anys, a comptar de la data de la seua verificació inicial o de la seua última acreditació, els títols universitaris oficials de grau hauran de renovar la seua acreditació, en els termes establits en els articles 24.2 i 27 bis, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en la redacció donada pel Reial Decret 861/2010, de 2 de juliol, de modificació de l'anterior.  
  
Article 6. Expedició de títols  
Els títols universitaris seran expedits, en nom del rei, pel rector de la Universitat, d'acord amb el que establix la normativa vigent.  
  
  
DISPOSICIÓ ADDICIONAL  
  
Única. Facultats de desenrotllament  
Es faculta el conseller d'Educació per a dictar les disposicions necessàries per a l'aplicació i execució del que disposa este decret.  
  
  
València, 1 d'abril de 2011  
  
El president de la Generalitat,  
FRANCISCO CAMPS ORTIZ  
  
El conseller d'Educació,  
ALEJANDRO FONT DE MORA TURÓN.  
  
  
ANNEX I  
  
Implantació de graus per al curs 2010/2011  
Universitat Catòlica de València Sant Vicent Màrtir  
  
1. Grau en Educació Infantil, les ensenyances del qual seran organitzades per la Facultat de Ciències de l'Educació i de l'Esport Edetània i impartides en el campus de Godella.  
2. Grau en Educació Primària, les ensenyances del qual seran organitzades per la Facultat de Ciències de l'Educació i de l'Esport Edetània i impartides en el campus de Godella.  
3. Grau en Educació Social, les ensenyances del qual seran organitzades per la Facultat de Ciències de l'Educació i de l'Esport Edetània i impartides en el campus de València.  
4. Grau en Teràpia Ocupacional, les ensenyances del qual seran organitzades per la Facultat de Psicologia i Ciències de la Salut i impartides en el campus de València.  
5. Grau en Logopèdia, les ensenyances del qual seran organitzades per la Facultat de Psicologia i Ciències de la Salut i impartides en el campus de València.  
6. Grau en Infermeria, les ensenyances del qual seran organitzades i impartides per la Facultat d'Infermeria Nostra Senyora dels Desemparats en el campus de València.  
7. Grau en Antropologia Social i Cultural, les ensenyances del qual seran organitzades per la Facultat de Sociologia i Ciències Humanes i impartides en el campus de València.  
8. Grau en Gestió Economicofinancera, les ensenyances del qual seran organitzades per la Facultat d'Estudis de l'Empresa i impartides en el campus de València.  
9. Grau en Economia, les ensenyances del qual seran organitzades per la Facultat d'Estudis de l'Empresa i impartides en la modalitat d'ensenyança a distància.  
  
  
ANNEX II  
  
Autorització de la nova seu de la Universitat Catòlica de València Sant Vicent Màrtir i de les ensenyances que s'hi impartiran  
  
S'autoritza la nova seu de la localitat de Xàtiva, en la qual s'impartiran les ensenyances conduents a l'obtenció dels títols oficials de:  
  
1. Grau en Educació Infantil  
2. Grau en Educació Primària  
3. Grau en Ciències de l'Activitat Física i de l'Esport